Előterjesztő: Dr. Horváth Klára polgármester

Előterjesztést készítette: dr. Bacsárdi József jegyző

Előzetesen tárgyalja: Pénzügyi és Településfejlesztési Bizottság

Mellékletek:1. melléklet – rendelet-tervezet

Elfogadás módja: -minősített többség

Tárgykört rendező jogszabályok:

- Magyarország helyi önkormányzatairól szóló 2011. évi CLXXXIX. törvény,

- Bábolna Város Önkormányzat Képviselő-testületének az Önkormányzat Szervezeti és Működési Szabályzatáról szóló 15/2013. (II. 14.) számú rendelete

**Előterjesztés**

**az Önkormányzat vagyonrendeletének módosításáról**

**Tisztelt Képviselő-testület!**

**Tisztelt Pénzügyi és Településfejlesztési Bizottság!**

**I. Általános indokolás**

A Magyar Államkincstár KOM-ÁHI/39-6/2025. számú ellenőrzési jelentésében előírta 2025. november 30-i határidővel az Önkormányzat vagyonáról, a vagyongazdálkodás szabályairól szóló rendelet módosításáról szóló 10/2013. (I.24.) önkormányzati rendelet kiegészítését.

A Magyar Államkincstár jelezte, hogy Magyarország helyi önkormányzatairól szóló 2011. évi CLXXXIX. törvény (Mötv.) 143. § (4) bekezdés j) pontjában foglaltakkal szemben nem kerültek a vagyonrendeletben szabályozásra az Mötv. 143. § (4) bekezdés j) pontjában előírtak. Az Mötv. 143. § (4) bekezdés j) pontja az alábbiakban rendelkezik:

*„(4) Felhatalmazást kap a helyi önkormányzat képviselő-testülete, hogy rendeletben határozza meg: önkormányzati tulajdonban álló ingó vagyon 108/C. § szerinti ingyenes átruházására vonatkozó szabályok.”*

Az Mötv. 108/C. §-a az alábbiakban rendelkezik:

*„A 108. §-ban meghatározottaktól eltérően a helyi önkormányzat – az önkormányzati rendeletben meghatározott értékhatárig – dönthet a tulajdonában álló ingóság tulajdonjogának ingyenes átruházásáról. Az ingyenes vagyonátadás az önkormányzati feladatok ellátását nem veszélyeztetheti.”*

Tekintettel a fentiekre jelen rendelet mellékletét képező rendelet-tervezet készült, amelyben nettó 500.000 Ft-ig ad lehetőséget a Képviselő-testületnek az ingyenes ingóvagyon átruházásra.

**II. Részletes indokolás**

**Az 1. §-hoz**

A vagyonrendeletet kiegészítő rendelkezéseket tartalmaz.

**A 2. §-hoz**

Hatályba léptető rendelkezéseket tartalmaz.

**III. Hatásvizsgálat**

Az Önkormányzat Szervezeti és Működési Szabályzatáról szóló 15/2013. (II.14.) önkormányzati rendelet módosításához

|  |  |  |
| --- | --- | --- |
| 1. A tervezett jogszabály valamennyi jelentősnek ítélt hatása | | |
| a. társadalmi, gazdasági, költségvetési hatás | b. környezeti és egészségi következmény | c. adminisztratív terheket befolyásoló hatás |
| * társadalmi hatás: nem releváns * gazdasági hatás: nem releváns | * környezeti következmény: nem releváns * egészségi következmény: nem releváns | * az adminisztratív terhek nem változnak |
| 2. A jogszabály megalkotásának szükségességét, a jogalkotás elmaradásának várható következményei: | | |
| * jogszabály megalkotásának szükségessége: a jogszabályalkotás szükséges, tekintettel a Magyar Államkincstár előírására | | |
| 3. Jogszabály alkalmazásához szükséges személyi, szervezeti, tárgyi és pénzügyi feltételek | | |
| * Az alkalmazáshoz a szükséges személyi, szervezeti, tárgyi és pénzügyi feltételek adottak | | |

Bábolna, 2025. szeptember 9.

**dr. Horváth Klára s.k.**

polgármester

1. melléklet – rendelet-tervezet

**Bábolna Város Önkormányzata Képviselő-testületének 9/2025. (IX. 25.) önkormányzati rendelete az Önkormányzat vagyonáról, a vagyongazdálkodás szabályairól szóló rendelet módosításáról**

[1] A Képviselő-testület az önkormányzati vagyonnal való rendelkezés szabályainak meghatározása céljából alkotja jelen rendeletét.

[2] Bábolna Város Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 143. § (4) bekezdés j) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 108/C. §-ában meghatározott feladatkörében a következőket rendeli el:

**1. §**

Az Önkormányzat vagyonáról, a vagyongazdálkodás szabályairól szóló 10/2013. (I.24.) önkormányzati rendelet 16. §-a a következő (3) bekezdéssel egészül ki:

„(3) Az önkormányzati tulajdonban álló ingóság tulajdonjogának ingyenes átruházására kizárólag a Képviselő-testület jogosult nettó 500.000 Ft értékhatárig a Pénzügyi és Településfejlesztési Bizottság javaslata alapján.”

**2. §**

Ez a rendelet 2025. szeptember 26-án lép hatályba

dr. Horváth Klára dr. Bacsárdi József

polgármester jegyző